钦定古今图书集成/历象汇编/乾象典/第045卷 > 内厨
## 钦定古今图书集成/历象汇编/乾象典/第045卷 > 内厨

按《星经》，“内厨二星，在西北角，主六宫饮食，后妃第宴
饮厨府也。”

按：《史记天官书》《汉书天文志》俱不载。

按《晋书天文志》：“西南角外二星曰内厨，六宫之饮食。
后妃夫人与太子宴饮。”

按：《隋书天文志》同。

按《宋史天文志》：“内厨二星，在紫微垣西南外，主六宫
之内饮食及后妃夫人与太子燕饮。”

按《观象玩占》：“内厨二星，紫微垣外西南角，宫内饮食
之府也，一曰后夫人饮食之厨也。”

按《历学会通》：内厨，六宫内饮食厨，为太子妃后饮宴。